Et forskningsprojekt på Aalborg Universitet skal hjælpe små og mellemstore virksomheder med problemer som følge af globalisering.

Projektet bliver ledet af Center for Industriel Produktion på Aalborg Universitet. - Med i projektet er 20 virksomheder og flere af deres brancheorganisationer. Virksomhederne ved godt at de skal forholde sig til globaliseringen, men de har svært ved at finde ud af, hvordan de skal gøre det, siger lederen af projektet, professor John Johansen i en pressemeddelelse tirsdag.